אמנדה הולדן

אמנדה לואיז הולדן (באנגלית: Amanda Louise Holden; נולדה ב-16 בפברואר 1971) היא מנחת טלוויזיה, שחקנית וזמרת אנגלייה. היא מוכרת בעיקר כשופטת בתוכנית הטלוויזיה "Britain's Got Talent" מאז 2007.

בשנים 2006 עד 2008 שיחקה הולדן בתפקיד שרה טרווניון בסדרת הדרמה "לב פראי". בתיאטרון הופיעה בתפקיד הראשי במחזמר "מילי המודרנית" עליו הייתה מועמדת לפרס לורנס אוליבייה. היא הנחתה תוכניות טלוויזיה שונות בהן ב-2012 את תוכנית הכישרונות "סופרסטאר" של ITV, ב-2014 ו-2015 את התוכנית "This Morning" ועוד ב-2015 את התוכנית "Give a Pet a Home".

ביוגרפיה
הולדן נולדה בפורטסמות'. בילדותה בילתה זמן רב בעיירה בישופ וולטהאם , ובגיל תשע הצטרפה ללהקת התיאטרון המקומית "Little Theatre Company". היא למדה בבית הספר סוואנמור. בגיל 16 עברה לגור בבורנמות', ואחר כך למדה בבית הספר למשחק "Mountview Theatre School" בווד גרין שבצפון לונדון .

טלוויזיה
הופעת הבכורה של הולדן בטלוויזיה הייתה בשנת 1991 בשעשועון "בליינד דייט".
מ-2006 עד 2008 שיחקה בתפקיד שרה טרווניאן בשלוש עונות של הסדרה "לב פראי" לצדו של סטיבן טומפקינסון.

תפקידים נוספים של הולדן בטלוויזיה היו בשלוש עונות של הסדרה "נשקיני קייט" עם קרוליין קוונטין וכריס לנגהאם, שלוש עונות של הסדרה "The Grimleys" של רשת ITV, בתוכנית "Celeb" עם הארי אנפילד, בסדרת הדרמה "לבבות ועצמות" לצדו של דמיאן לואיס, בפרק "The Problem at Gallowes Gate" בסדרה "ג'ונתן קריק", ובפרק ספיישל ליום הקופסאות של הסדרה "מיס מארפל" בכיכובה של ג'רלדין מקיואן ובהשתתפותו של ג'ון האנה. עוד כיכבה לצדם של ביל ניי וטום קורטני בדרמה הקומית של ג'ק רוזנטל "תודיע כשאתה מוכן, מר מק'גיל".

הולדן ידועה בעיקר מהיותה שופטת בתוכנית הכישרונות "Britain's Got Talent", שאליה הצטרפה ב-2007, לצדם של סיימון קאוול, דייוויד ואליאמס ואלישה דיקסון.

עוד הופיעה הולדן בסדרות טלוויזיה שונות כמו "Smack the Pony", אופרת הסבון "איסטאנדרס", "קצוות מפוצלים" והסדרה הקומית "Celeb".

ב-2009 שיחקה הולדן בתפקיד ליז, מנהלת הקרקס, בסיטקום "Big Top" של ה-BBC. באפריל 2009 הוצע להולדן להשתתף כמגישה אורחת בתוכנית "The Early Show" של רשת CBS האמריקאית. היא הופיעה בתוכנית ב-1 ביוני 2009 לצדם של המנחים הקבועים הארי סמית ומגי רודריגז. מאז היא הכתבת הבריטית של התוכנית.

מ-2009 החלפיה הולדן את טס דיילי והייתה שותפה להנחיה של טקס חלוקת הפרסים "A Night of Heroes: The Sun Military Awards" יחד עם פיליפ סקופילד  עד לשנת 2014. בינואר 2010 הגישה תוכנית משלה בשם "Amanda Holden's Fantasy Lives" בה ניסתה לעבוד במשרות חלומיות כמו שחקנית במופעים בפריז ועוזרת לקוסם בלאס וגאס.

ב-2010 הגישה הולדן את התוכנית "The Door" יחד עם כריס טראנט. ב-2011 הייתה הקריינית בסרט הדוקומנטרי "The Nation's Favourite Bee Gees Song" ברשת ITV. ב-6 ביולי 2012 החליפה את לוריין קלי והנחתה את התוכנית "לוריין".

ב-2012 הנחתה הולדן את תוכנית הכישרונות "סופרסטאר" ב-ITV. ב-24 במרץ 2014 הגישה פרק בסדרה "Dispatches" של ערוץ 4.

מ-22 בספטמבר עד 18 בדצמבר 2014 הגישה הולדן את התוכנית "This Morning" לצדו של פיליפ סקופילד. בינואר ובפברואר 2015 השתתפה בצילומי המבחנים לתוכנית "Britain's Got Talent". היא חזרה במרץ 2015 והמשיכה להגיש את התוכנית עד ל-17 ביולי אותה שנה.

הולדן הגישה סדרה בת שישה חלקים של ITV בשם "Give a Pet a Home" למען מציאת בית לאימוץ חיות מחמד יחד עם ארגון RSPCA . הסדרה שודרה באפריל ובמאי 2015.

תיאטרון
בתיאטרון הופיעה הולדן במספר מחזות זמר. ב-2004 הייתה מועמדת לפרס אוליבייה לשחקנית הטובה ביותר במחזמר על הופעתה בהפקה של הווסט אנד למחזמר "מילי המודרנית" .

הולדן שיחקה בתפקיד הנסיכה פיונה בהפקה המקורית של הווסט אנד של המחזמר "שרק" שהוצג לראשונה ב-6 במאי 2011. החל מ-14 ביוני 2011 הוצג המחזמר בתיאטרון דרורי ליין. היא כיכבה לצדם של נייג'ל לינדזי, ריצ'רד בלקווד ונייג'ל הרמן. על תפקיד זה זכתה הולדן בפרס בחירת הקהל של Whatsonstage.com בקטגוריית השחקנית הטובה ביותר במחזמר.

קולנוע
ב-1996 שיחקה הולדן בתפקיד פמלה בסרט "יחסים אינטימיים". ב-1999 שיחקה בתפקיד מוכרת בחנות נעליים בסרט "יחסים וירטואליים". היא הופיעה ללא קרדיט בסרט "צ'אנס אחרון" מ-2013. ב-2014 דיבבה את הכלבה סאלי בסרט "Pudsey the Dog: The Movie".

עבודות נוספות
ביולי 2009 החלה לכתוב טור רכילות לעיתון ניוז אוף דה וורלד.

מ-2010 עד 2014 הופיעה הולדן בפרסומות טלוויזיה לרשת הסופרמרקטים טסקו. מ-2012 היא מופיעה בפרסומות ליוגורט דל שומן של דנונה.

באוקטובר 2013 פרסמה הולדן את האוטוביוגרפיה שלה בשם "No Holding Back" שהפך לרב-מכר של הסאנדיי טיימס.

חיים אישיים
ביוני 1995 התחתנה הולדן עם הקומיקאי לס דניס. הם נפרדו זמנית בשנת 2000 כשנודע שלהולדן יש מערכת יחסים עם השחקן ניל מוריסי. בני הזוג התגרשו ב-2003.

ב-20 בינואר 2006 ילדה הולדן את בתה הבכורה. ב-10 בדצמבר 2008 התחתנה עם כריס יוז, אבי בתה, בבאבינגטון האוס שבסאמרסט. ב-23 בינואר 2012 ילדה את בתם השנייה.

פילמוגרפיה
טלוויזיה
 שנה שם שם באנגלית תפקיד הערות 1994 איסטאנדרס EastEnders כרמן 1997 We Know Where You Live תפקידים שונים 1998 ג'ונתן קריק Jonathan Creek פטרה סדרת טלוויזיה (2 פרקים) 1998–2000 נשקיני קייט Kiss Me Kate מל 1999–2001 The Grimleys ג'רלדין טיטלי 2000–2001 לבבות ועצמות Hearts and Bones לואיז סלייני סדרת טלוויזיה 2002–2005 קצוות מפוצלים Cutting It מיה ביוון סדרת טלוויזיה 2003 Eternal Rectangle תודיע כשאתה מוכן, מר מק'גיל Ready When You Are, Mr McGill שוטרת2004 Mad About Alice אליס סיטקום מיס מארפל Agatha Christie's Marple: 4:50 From Paddington לוסי איילסברו 2006–2008 לב פראי Wild at Heart שרה טרווניון סדרת טלוויזיה 2007–2016 Britain's Got Talent בתפקיד עצמה - שופטת2009 Out of My Depth Big Top ליזי 2009–2014 A Night of Heroes: The Sun Military Awards מנחה2010 The Door מנחה Amanda Holden's Fantasy Lives מנחה 2011 The Nation's Favourite Bee Gees Song קריינית 2012, 2016 Lorraine מנחה 2012 Superstar מנחה 2014 Dispatches: Exposing Hospital Heartache מנחה ערוץ 4 2014– This Morning מנחה2015 Give a Pet a Home מנחה Text Santa מנחה 2016 I've Got Something to Tell You מנחה

קולנוע
 שנה שם שם באנגלית תפקיד הערות 1996 Intimate Relations פמלה 1999 יחסים וירטואליים Virtual Sexuality עוזרת בחנות נעליים 2013 צ'אנס אחרון One Chance בתפקיד עצמה ללא קרדיט 2014 Pudsey the Dog: The Movie סאלי הכלב דיבוב

קישורים חיצוניים



הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:מדבבות אנגליות
קטגוריה:מנחות טלוויזיה בריטיות
קטגוריה:זמרות בריטיות
קטגוריה:זמרים בריטים
קטגוריה:שופטות תוכניות מציאות בריטיות
קטגוריה:שדרניות רדיו וטלוויזיה
קטגוריה:צמחוניות בריטיות
קטגוריה:בריטיות שנולדו ב-1971